Document ID: 31995D0340

Odločba Komisije
z dne 27. julija 1995
o začasnem seznamu tretjih držav, iz katerih države članice dovolijo uvoz mleka in izdelkov na osnovi mleka ter razveljavlja Odločbo 94/70/ES
(Besedilo velja za EGP)
(95/340/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/46/EGS, z dne 16. junija 1992, o zdravstvenih pravilih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka [1], kakor je bila nazadnje spremenjena s Pogodbo o pristopu Avstrije, Finske in Švedske, še posebno člena 23(2) in (3) Direktive;
ker je z Odločbo Komisije 94/70/ES [2], kakor je bila nazadnje spremenjena s Pogodbo o pristopu Avstrije, Finske in Švedske, določen začasen seznam tretjih držav, iz katerih države članice dovolijo uvoz surovega mleka, toplotno obdelanega mleka in izdelkov na osnovi mleka;
ker je bila zaradi raznolikosti produktov narejena njihova klasifikacija in ker jo je na podlagi izkušenj in nedavnega poročila Znanstvenega veterinarskega odbora glede postopkov obdelave mleka z območij pojavljanja slinavke in parkljevke potrebno ponovno pregledati;
ker je zaradi jasnosti potrebno razveljaviti Odločbo 94/70/ES in določiti nov seznam;
ker so ukrepi, predvideni v tej odločbi, skladni z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Države članice dovolijo uvoz surovega mleka in izdelkov iz surovega mleka iz tretjih držav na seznamu A v Prilogi.
Člen 2
Države članice dovolijo uvoz mleka in izdelkov na osnovi mleka, ki so bili enkrat samkrat toplotno obdelani s toplotnim učinkom vsaj enakovrednim tistemu, ki je dosežen s procesom pasterizacije, to je segrevanja na najmanj 72 °C, ki traja vsaj 15 sekund, in ki zadošča za negativno reakcijo na test s fosfatazo, iz tretjih držav na seznamu B v Prilogi.
Člen 3
Države članice dovolijo uvoz mleka in izdelkov na osnovi mleka,
ki so bili:
1. sterilizirani, pri čemer je bila dosežena F° vrednost enaka ali večja od tri
ali
2. najprej toplotno obdelani s toplotnim učinkom vsaj enakovrednim tistemu, ki je dosežen s procesom pasterizacije, to je segrevanja na najmanj 72 °C, ki traja vsaj 15 sekund, in ki zadošča za negativno reakcijo na test s fosfatazo, čemur je sledila:
v primeru mleka in izdelkov na osnovi mleka, namenjenih prehrani ljudi:
(a) (i) ponovna toplotna obdelava, bodisi visokotemperaturna pasterizacija, obdelava z ultravisokimi temperaturami (UHT) ali sterilizacija, ki v vsakem primeru zadoščajo, da je reakcija peroksidaznega testa negativna, ali
- za mleko v prahu oziroma izdelke na osnovi mleka v prahu, ponovna toplotna obdelava, katere toplotni učinek je vsaj enak toplotnemu učinku predhodne toplotne obdelave in zadošča, da je reakcija fosfataznega testa negativna, čemur sledi proces sušenja; ali
- (ii) v primeru mleka in izdelkov na osnovi mleka, ki niso namenjeni prehrani ljudi:
(ii) ponovna toplotno obdelava, katere toplotni učinek je vsaj enak toplotnemu učinku predhodne toplotne obdelave in zadošča, za negativno reakcijo na test s fosfatazo, čemur v primeru mleka v prahu ali izdelkov na osnovi mleka v prahu sledi proces sušenja; ali
- (b) proces kisanja, pri katerem je bila pH vrednost vsaj eno uro nižja od šest,
(b) iz tretjih držav na seznamu C v Prilogi.
Člen 4
Odločba 94/70/ES se razveljavi.
Člen 5
Ta odločba se začne uporabljati 2. februarja 1996.
Člen 6
Ta odločba je namenjena državam članicam.
V Bruslju, 27. julija 1995

Labels: 0
3
17
5